recursal/SuperWikiNEXT-32B huggingface dataset:
Η **PepsiCo, Inc.** είναι αμερικανική πολυεθνική εταιρεία τροφίμων σνακ και ποτών , η οποία εδρεύει στη Νέα Υόρκη των ΗΠΑ, η οποία παράγει, εμπορεύεται και διανέμει σνακ, ποτά και άλλα προϊόντα. Η PepsiCo ιδρύθηκε το 1965 με τη συγχώνευση της Pepsi-Cola Company και της Frito-Lay, Inc. Έκτοτε, η PepsiCo έχει επεκταθεί από το συνονόματό προϊόν της, Pepsi, σε ένα ευρύτερο φάσμα από μάρκες τροφίμων και ποτών, η μεγαλύτερη από τις οποίες περιλαμβάνει την απόκτηση της Tropicana το 1998 και της Quaker Oats το 2001, η οποία πρόσθεσε τη μάρκα Gatorade στο χαρτοφυλάκιό της.

Από τις 26 Ιανουαρίου του 2012, τα 22 από τα εμπορικά σήματα της PepsiCo είχαν πωλήσεις πάνω από 1 δις δολάρια ανά τεμάχιο, ενώ τα προϊόντα της εταιρείας διανεμήθηκαν σε περισσότερες από 200 χώρες, με αποτέλεσμα ετήσια καθαρά κέρδη 43,3 δις δολάρια. Με βάση τα καθαρά κέρδη, η PepsiCo είναι η δεύτερη μεγαλύτερη επιχείρηση τροφίμων και ποτών στον κόσμο. Εντός της Βόρειας Αμερικής, η PepsiCo είναι η μεγαλύτερη επιχείρηση τροφίμων και ποτών με βάση τα καθαρά κέρδη.

Η διανομή ποτών της εταιρείας και η εμφιάλωση γίνεται από την PepsiCo, καθώς και από τις εξουσιοδοτημένες εταιρείες εμφιάλωσης σε ορισμένες περιοχές. Περίπου 274.000 εργαζόμενοι παρήγαγαν 66.415.000.000 δολάρια σε έσοδα το 2013.

Παραπομπές
----------

1. 1 2  www.sec.gov/Archives/edgar/data/77476/000120677417000883/pepsico3177381-def14a.htm.
2. ↑  Bryson York, Emily. «Pepsi says three drinks now billion-dollar brands». *Chicago Tribune*. Ανακτήθηκε στις 20 Ιουλίου 2012.
3. ↑  «PepsiCo 2013 Annual Report» (PDF). Ανακτήθηκε στις 3 Αυγούστου 2014.
4. ↑  «Pepsico 2014 Annual Report Form» (PDF).

Εξωτερικοί σύνδεσμοι
--------------------

* Πολυμέσα σχετικά με το θέμα  PepsiCo στο Wikimedia Commons
* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130179714
* LCCN: n80020601
* ISNI: 0000 0000 8932 0174
* GND: 5297815-1
* NLA: 35416425
* NKC: olak2003164543

 |

 |
Συντεταγμένες: 44°41′24″N 20°31′12″E﻿ / ﻿44.69000°N 20.52000°E﻿ / 44.69000; 20.52000

Το **Hotel Avala** (σερβικά κυριλλικά: Хотел Авала) είναι κτίριο ευρισκόμενο επί του όρους Άβαλα, στη Σερβία, εντός του εδάφους της Πόλεως του Βελιγραδίου και εντός του Δήμου του Βόζντοβατς. Ανεγερθέν το 1931, είναι καταγεγραμμένο εντός του καταλόγου των προστατευόμενων πολιτισμικών αγαθών της Πόλεως του Βελιγραδίου.

Παρουσίαση
----------

Το Hotel Avala ανεγέρθηκε το 1931 βάση σχεδίων του Ρώσου αρχιτέκτονα Βικτόρ Λουκόμσκι. Ευρίσκεται επί υψιπέδου, η πρόσβαση στο γίνεται μέσω αλεών και σκαλοπατιών τα οποία οδηγούν, στην συνέχεια, στην κορυφή του όρους Άβαλα και το Μνημείο του Άγνωστου Ήρωα.

Άποψη μίας εκ των σφιγγών του Hotel Avala.
Το κυρίως κτίριο αποτελείται από τρεις ορόφους, ενώ διαθέτει πρόσθετες πτέρυγες οι οποίες κατεβαίνουν, υπό την μορφή κλίμακας, την πλαγιά του όρους. Το σύνολο των κτιρίων είναι νεοαναγεννησιακού ρυθμού με αριθμό διακοσμητικών στοιχείων τα οποία θυμίζουν την σερβοβυζαντινή αρχιτεκτονική (περιζώματα, κίονες, κιονόκρανα, καμάρες κτλ.). Στοιχεία δανεισμένα από την σερβική παραδοσιακή αρχιτεκτονική, επίσης, περιλαμβάνονται στα προστώα υπό μορφή καμαρών. Αντιθέτως, η επίπεδη στέγη και τα ορθογώνιου σχήματος ανοίγματα χωρίς κάποια μορφή διακόσμησης δίνουν στο κτίριο έναν μοντερνιστικό χαρακτήρα. Ο συγκεκριμένος συνδυασμός μεταξύ της σύγχρονης και της παραδοσιακής αρχιτεκτονικής δίνουν στο ξενοδοχείο μια σημαντική αρχιτεκτονική αξία, ενώ θεωρείται ως ένα από τα σημαντικότερα έργα του αρχιτέκτονα Λουκόμσκι.

Τα σκαλοπάτια με κιγκλιδώματα, τα οποία οδηγούν σε μια βεράντα ευρισκόμενη επί του βόρειου τμήματος του κτιρίου, είναι πλαισιωμένα από δύο μεγάλες σφίγγες από τεχνητό λίθο, φιλοτεχνημένες από τον Ρώσο γλύπτη Βλαντιμίρ Ζαγκορόντνιουκ.

Παραπομπές
----------

1. 1 2 3  (Σερβικά)(Αγγλικά) «Avala Hotel, Avala». *beogradskonasledje.rs*. Ιστοσελίδα του Ινστιτούτου για την προστασία της κληρονομιάς της Πόλεως του Βελιγραδίου. Ανακτήθηκε στις 12 Σεπτεμβρίου 2012.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Hotel Avala** |

|  |  |
| --- | --- |
| 

|  |
| --- |
| * Πύλη:Βελιγράδι
* Πύλη:Αρχιτεκτονική
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Hôtel Avala  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Συντεταγμένες: 39°44′53″N 19°51′54″E﻿ / ﻿39.74806°N 19.86500°E﻿ / 39.74806; 19.86500

Ο **Παντοκράτορας** είναι το ψηλότερο βουνό της Κέρκυρας, με υψόμετρο 906 μέτρων. Καταλαμβάνει το βορειοανατολικό άκρο του νησιού και καταλήγει ανατολικά στο στενό της Κέρκυρας. Η κορυφή του προσφέρει εξαιρετική θέα καθώς από αυτή διακρίνεται ολόκληρο το νησί και μεγάλο τμήμα των κοντινών Αλβανικών ακτών. Δεύτερη υψηλότερη κορυφή είναι το Στραβοσκιάδι με υψόμετρο 849μ.
Στην αρχαιότητα το βουνό ονομαζόταν Ιστώνη. Το σημερινό του όνομα το οφείλει στην ομώνυμη μονή που χτίστηκε σχεδόν στην κορυφή του βουνού τον 14ο αιώνα. Η μονή είναι σήμερα γνωστή ως Ιερά Μονή Υψηλού Παντοκράτορος. Κοντά της λειτουργεί τα τελευταία χρόνια καφετέρια και σε μικρή απόσταση από αυτή έχουν τοποθετηθεί τηλεπικοινωνιακές κεραίες.

Τηλεπικοινωνίες
---------------

Υπάρχουν στο βουνό, τηλεοπτικές και ραδιοφωνικές κεραίες για την καλύτερη κάλυψη, των τηλεοπτικών σταθμών εθνικής εμβέλειας και των περιφερειακών τηλεοπτικών σταθμών της Κέρκυρας και της Δυτικής Ελλάδας, των ραδιοφωνικών σταθμών του νησιού και των κρατικών ραδιοφωνικών σταθμών της ΕΡΑ. Το κέντρο εκπομπής του Παντοκράτορα καλύπτει σχεδόν όλο τον νόμο Κερκύρας (με συμπληρωματικά κέντρα εκπομπής για το βόρειο και νότιο τμήμα του νησιού της Κέρκυρας τα κέντρα εκπομπής «Ρόδα» και «Παλαιοκαστρίτσα»), τους παρακείμενους όμορους νομούς της Ηπείρου: Θεσπρωτίας (κυρίως τα παράλια, και την πόλη της Ηγουμενίτσας) και Πρέβεζας (κυρίως την περιοχή της Πάργας), ένω λήψη έχει αναφερθεί και σε ορεινές περιοχές του νομού Ιωαννίνων, καθώς και στα υπόλοιπα νησιά του Ιονίου (πλην της Ζακύνθου), με ικανοποιητική λήψη κυρίως στα βόρεια τμήματα της Λευκάδας και της Κεφαλλονιάς (με συμπληρωματικά κέντρα εκπομπής για τις υπόλοιπες περιοχές των νησιών αυτών τα κέντρα εκπομπής «Ακαρνανικά» και «Αίνος»). Λήψη έχει αναφερθεί επίσης και εκτός ελληνικής επικράτειας, στα παράλια της Νότιας Αλβανίας (Άγιοι Σαράντα, Εξαμίλι κ.α.), καθώς και της Ιταλίας (τους καλοκαιρινούς μήνες μόνο την πόλη Λέτσε και τους γύρω οικισμούς).

Φωτοθήκη
--------

* Θέα από την κορυφή.Θέα από την κορυφή.
* Οι ραδιοτηλεοπτικές κεραίες στον Παντοκράτορα.Οι ραδιοτηλεοπτικές κεραίες στον Παντοκράτορα.
* Άποψη του Παντοκράτορα από τις Αλβανικές ακτές.Άποψη του Παντοκράτορα από τις Αλβανικές ακτές.

Εξωτερικοί σύνδεσμοι
--------------------

* Βουνό Παντοκράτορας Αρχειοθετήθηκε 2011-02-22 στο Wayback Machine.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ελλάδα
 |

 |
Το **Hotel Savoy**, *(γερμ. Hotel Savoy)* είναι νουβέλα του Αυστριακού λογοτέχνη Γιόζεφ Ροτ που εκδόθηκε το 1924. Η νουβέλα γράφτηκε το 1923 ενώ πρωτοδημοσιεύτηκε σε συνέχειες στη γερμανική εφημερίδα *Frankfurter Zeitung* από τις 9 Φεβρουαρίου έως τις 16 Μαρτίου του 1924 και σε βιβλίο εκδόθηκε προς το τέλος του ίδιου χρόνου από τον βερολινέζικο εκδοτικό οίκο "Verlag Die Schmiede", (εκδοτικός οίκος που είχε πρωτοεκδώσει και τα έργα του Φραντς Κάφκα μεταξύ άλλων).

Στην Ελλάδα κυκλοφόρησε το 2007 από τις εκδόσεις "Άγρα" σε μετάφραση της Μαρίας Αγγελίδου ISBN 978-960-325-681-6.

Περίληψη
--------

Με το τέλος του Α΄ Παγκοσμίου Πολέμου, χιλιάδες Γερμανοί και Αυστριακοί αιχμάλωτοι πολέμου στη Ρωσία απελευθερώνονται σταδιακά. Οι στρατιώτες γυρίζουν με τα πόδια πίσω στην πατρίδα τους, και σιγά - σιγά συγκεντρώνονται σε διάφορες συνοριακές πόλεις. Σε μια από αυτές τις πόλεις, το Λοτζ της Πολωνίας, και στο ξενοδοχείο της, το Hotel Savoy, βρίσκουν καταφύγιο ανάπαυσης και ανασύνταξης. Ο ήρωας του βιβλίου, ο αυστριακός στρατιώτης Γκάμπριελ Νταν, που γυρίζει από κάποιο στρατόπεδο συγκέντρωησης της Σιβηρίας, εγκαθίσταται μαζί με άλλους βετεράνους του πολέμου στο ξενοδοχείο. Ο στρατιώτης έχοντας ξεχάσει την ειρηνική ζωή εντυπωσιάζεται από το ξενοδοχείο και τους ανθρώπους που το κατοικούν. 

Το ξενοδοχείο που διαδραματίζεται το έργο σε φωτογραφία του 2007
Η προσπάθεια ανασύνταξης των ανθρώπων με το τέλος αυτού του πρωτόγνωρου για την Ευρώπη πολέμου, που άλλαξε σχεδόν τα πάντα. Σχέσεις έχουν διαλυθεί, άνθρωποι έχουν πεθάνει, χώρες έχουν πάψει να υπάρχουν. Οι άνθρωποι προσπαθούν να επανατοποθετηθούν απέναντι στον κόσμο για αυτό όλα είναι σε μια κατάσταση κίνησης, μετακίνησης, αλλαγής, φυγής. Ανάμεσα σε αυτούς και ο στρατιώτης Γκάμπριελ Νταν, επιστρέφοντας σε μια πατρίδα που δεν υπάρχει πια, πάμπτωχος και μόνος, θα εγκατασταθεί σε ένα από τα επάνω δωμάτια (τα δωμάτια των φτωχών) του επταόροφου ξενοδοχείου, που σαν μικρογραφία της ταξικής μας κοινωνίας, στους πρώτους πολυτελείς τρεις ορόφους κατοικούν οι πλούσιοι ένοικοι, ενώ τους υπόλοιπους φτωχικούς τέσσερις ορόφους γεμίζουν οι φτωχοί, οι άρρωστοι, οι μοναχικοί, οι τρελοί.

Εξωτερικοί σύνδεσμοι
--------------------

* Ολόκληρο το έργο στα γερμανικά
* Το βιβλίο στη βάση του ΒΙΒΛΙΟΝΕΤ

Παραπομπές
----------

1. ↑  Στην ελληνική έκδοση περιέχεται και το κείμενο του Ροτ: *Στον εκδότη Γκούσταβ Κίπενχωυερ για τα γενέθλια των πενήντα του χρόνων*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 310915141
* GND: 1109813430

 |

 |
Η **Αιμιλία Καραβία** (1903 - 20 Ιουλίου 1987) ήταν Ελληνίδα δημοσιογράφος, λογοτέχνιδα και αγωνίστρια για τα πολιτικά δικαιώματα των γυναικών, με καταγωγή από τα Επτάνησα.

Βιογραφικά στοιχεία
-------------------

Πατέρας της ήταν ο Μάρκος Καραβίας. Είχε στενή σχέση με την ηθοποιό Ελένη Παπαδάκη, η οποία δολοφονήθηκε κατά τα Δεκεμβριανά.

Ήταν η πρώτη Ελληνίδα επαγγελματίας δημοσιογράφος (ξεκινώντας το 1914 με την εφημερίδα "Νέα Ελλάς") και το πρώτο της ρεπορτάζ ήταν για την είσοδο του ελληνικού στρατού στη Θεσσαλονίκη. Συνεργάστηκε με πολλές εφημερίδες, όπως "Ελεύθερον Βήμα", "Βραδυνή", "Αθηναϊκά Νέα", "Πολιτεία", "Πρωία" κ. ά.

Κηδεύτηκε στις 21 Ιουλίου 1987 στο νεκροταφείο Ζωγράφου.

Εξωτερικοί σύνδεσμοι
--------------------

* Άρθρο της Καραβία, Αρχείο Εθνικού Θεάτρου.
* Φωτογραφία 2, εικονίζεται δεύτερη από αριστερά, όρθια, η Αιμιλία Καραβία, το 1925.

Παραπομπές
----------

1. ↑   Επτανησιακά], Το επώνυμο Καραβίας, 3-10-2014.
2. ↑  Ελένη Καρασαββίδου, Μνήμη Ελένης Παπαδάκη, tvxs.gr, 21-12-2014.
3. 1 2  Τα Νέα, "Κηδεύεται η πρώτη δημοσιογράφος", 21-7-1987, σελ. 16.
Γενικά με τον όρο **αγορά** στην οικονομική επιστήμη χαρακτηρίζεται ένας θεωρητικός χώρος στον οποίο απαντάται η προσφορά και ζήτηση αγαθών ή παροχή υπηρεσιών, ή συγκεκριμένος χώρος που συγκεντρώνονται συναλλασόμενοι εμπορικά ή ακόμα και το σύνολο αυτών των συναλλασσομένων ή του είδους αυτών, κατά ακολουθούμενη πρακτική.

Ανάλυση του όρου
----------------

Wet market in Singapore
Γενικά σήμερα ο όρος αγορά αποδίδεται με τη σημασία κάποιου χώρου όπου γίνονται αγοραπωλησίες αγαθών, π.χ. Δημοτική Αγορά Αθήνας, ή κατ΄ έκφραση «’’θα κατέβω στην αγορά’’». Στη σύγχρονη όμως Οικονομική και τα οικονομικά συστήματα η έννοια της αγοράς έχει μια ευρύτερη σημασία θεωρητικού χώρου όπου πραγματοποιούνται οι εμπορικές συναλλαγές.

Ο Αλφρέδος Μάρσαλ του οποίου το έργο «Αρχές της Οικονομικής» που εξέδωσε το 1890 και που αποτέλεσε διάσημη αυθεντική πηγή στους διάφορους οικονομολόγους βασίστηκε στον ορισμό που είχε δώσει ο Γάλλος οικονομολόγος Α. Κουρνό που πρώτος έδωσε την έννοια του θεωρητικού χώρου μέσα στον οποίο πωλητές και αγοραστές βρίσκονται σε ελεύθερη επικοινωνία καθώς και οι τιμές των ομοειδών αγαθών ταχύτερα και ευκολότερα τείνουν έτσι να εξισωθούν.  
 
Στον ορισμό, του Κουρνό, ο Μάρσαλ πρόσθεσε ότι: «όσο πλησιέστερα στο τέλειο βρίσκεται μία αγορά, τόσο ισχυρότερη καθίσταται η τάση, οι καταναλωτές ν΄ αποκτούν το ίδιο προϊόν, την ίδια χρονική στιγμή, σε οποιοδήποτε σημείο αυτής της αγοράς, στην ίδια τιμή».

Με αυτές τις θέσεις ορίσθηκε τελικά ο σημερινός όρος της αγοράς που κύριος συνδετικός κρίκος σε παράλληλες έννοιες αποτελεί η σχέση προσφορά και ζήτηση, εξ ου και η αναφορά της στον ορισμό.

Διάκριση αγορών
---------------

Οι αγορές διακρίνονται κυρίως κατά τόπο δραστηριότητας, κατά μορφή ή τύπο δραστηριότητας και κατά είδος διακινούμενου αγαθού.

1. Κατά τόπο δραστηριότητας οι αγορές διακρίνονται σε: "τοπικές", "εθνικές" και "διεθνείς ".
2. Κατά τύπο ή μορφή, οι αγορές διακρίνονται σε: ελεύθερη αγορά, ή αγορά ελεύθερου συναγωνισμού, αγορά ευτελούς συναγωνισμού και αγορά άνευ συναγωνισμού, και
3. Κατά διακινούμενα αγαθά, οι αγορές διακρίνονται σε: "αγορά πρωτογενών προϊόντων," "βιομηχανικών προϊόντων", "αγορά υπηρεσιών" (παροχής), (π.χ. μεταφορές), αγορά εργασίας κλπ.
4. Κατά μια συμφωνία αγοράς: π.χ. αγορά ενός οικοπέδου δηλαδή το να πληρώνει κανείς για να αποκτήσει κάτι κλπ.

Ανεξάρτητα της παραπάνω γενικής διάκρισης υφίστανται στη πράξη και άλλες επιμέρους διακρίσεις π.χ. χρηματαγορά, ναυλαγορά, αγορά κεφαλαίου, χρηματιστηριακή, τραπεζική, χρυσού κ.α.π.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4037621-7
* NDL: 00571347
* NKC: ph116484

 |

 |
Συντεταγμένες: Sky map 18h 27m 36.53s, −12° 27′ 58.9″

Το **UY Ασπίδος** είναι ένας φωτεινός κόκκινος υπεργίγαντας και παλλόμενος μεταβλητός αστέρας, ο οποίος βρίσκεται στον αστερισμό Ασπίς. Είναι από τα άστρα που συγκεντρώνουν τις μεγαλύτερες πιθανότητες να είναι ένα από τα άστρα με τη μεγαλύτερη διάμετρο στο Γαλαξία και επίσης ένα από τα πιο φωτεινά. Έχει εκτιμώμενη μέση ακτίνα διάμεσης τιμής των 1.708 ηλιακών ακτίνων, με περιθώριο λάθους ±192, ή διάμετρο 2,4 δισεκατομμυρίων χιλιομέτρων, έτσι ο όγκος του είναι 5 δισεκατομμύρια φορές μεγαλύτερος αυτού του Ηλίου. Βρίσκεται περίπου 2,9 κιλοπαρσέκ (9.500 έτη φωτός) μακριά από τη Γη. Αν τοποθετηθεί στο κέντρο του Ηλιακού Συστήματος, η φωτόσφαίρα του θα κατακλύσει τουλάχιστον την τροχιά του Δία.

Παραπομπές
----------

1. ↑  Arroyo-Torres, B.; Wittkowski, M.; Marcaide, J. M.; Hauschildt, P. H. (2013). «The atmospheric structure and fundamental parameters of the red supergiants AH Scorpii, UY Scuti, and KW Sagittarii». *Astronomy & Astrophysics* **554**: A76. doi:10.1051/0004-6361/201220920.

Δείτε επίσης
------------

* Κατάλογος αστέρων της Ασπίδος
* NML Κύκνου
* VY Μεγάλου Κυνός
* VV Κηφέως

|  |  |
| --- | --- |
| 

|  |
| --- |
| * Πύλη:Αστρονομία
 |

 |
Μια μπάρα Plopp.
Η **Plopp** είναι ράβδος σοκολάτας που παρασκευάζεται από τη σουηδική εταιρεία Cloetta (Κλοέττα). Είναι σοκολάτα γάλακτος με γέμιση καραμέλας. Πάνω από το 95% πωλούνται στη Σουηδία.

Ιστορία
-------

Η ράβδος Plopp δημιουργήθηκε το 1949 και ήταν αρχικά μικρότερη σε μέγεθος. Μια μεγαλύτερη έκδοση κυκλοφόρησε το 1974, και έπειτα ακολούθησαν πολλές διαφορετικές εκδόσεις. 

Η Plopp Λακρίτς (γλυκόριζα) κυκλοφόρησε στις αρχές της δεκαετίας του 1980 μόνο στη Σουηδία, αλλά το 1999 για τον εορτασμό της 50ης της επετείου έγινε διαθέσιμη παγκοσμίως.

Πιο πρόσφατα κυκλοφόρησαν αρκετές νέες γεύσεις όπως: η Plopp Currant (μαύρο φραγκοστάφυλο) το 2004, Plopp Caffe Latte το 2006, Plopp Tutti Frutti το 2008 και Plopp Saltlakrits (αλμυρή γλυκόριζα) το 2009.

Παραπομπές
----------

1. ↑  «Our brands». Cloetta. Αρχειοθετήθηκε από το πρωτότυπο στις 6 Ιανουαρίου 2010. Ανακτήθηκε στις 25 Δεκεμβρίου 2009.
2. 1 2  «Plopp i backspegeln» (στα Swedish). Cloetta. Αρχειοθετήθηκε από το πρωτότυπο στις 18 Φεβρουαρίου 2009. Ανακτήθηκε στις 25 Δεκεμβρίου 2009. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Επίσημος ιστότοπος Αρχειοθετήθηκε 2017-06-30 στο Wayback Machine. (στα Σουηδικά)
Ο **Άρακος** (αρχαία ελληνικά: Ἄρακος) ήταν ναύαρχος της αρχαίας Σπάρτης, ο οποίος υπηρέτησε ως έφορος σε 409 π.Χ.. Διορίστηκε ναύαρχος του Σπαρτιατικού στόλου το 405 π.Χ. με τον Λύσανδρο ως επιστολέα (αντιναύαρχος) του. Ο Λύσανδρος είχε την πραγματική εξουσία στο ναυτικό αλλά δεν μπορούσε να ονομαστεί ναύαρχος επειδή οι νόμοι της Σπάρτης δεν επέτρεπαν την κατοχή ενός αξιώματος από δύο άτομα ταυτόχρονα.

Το 398 π.Χ. στάλθηκε στην Ασία ως ένας από τους επιτρόπους για να επιθεωρήσει την κατάσταση των πραγμάτων εκεί και για να παρατείνει τα καθήκοντα του Δερκυλίδα. Το 369 π.Χ. αρκετά χρόνια αργότερα, ήταν ένας από τους πρεσβευτές που εστάλησαν στην Αθήνα, όπου θα έπρεπε να αναγράφεται Άρακος αντί για Άρατος στις πηγές. Μάλλον κάποιες πηγές μπερδεύουν τα ονόματα.

Παραπομπές
----------

1. ↑  Xenophon, *Hellenica* ii. 3. ~ 10
2. ↑  Plutarch, *Lyc.* 7
3. ↑  Xenophon, *Hellenica* ii. 1. ~ 7
4. ↑  Διόδωρος Σικελιώτης, *Bibliotheca historica* xiii. 100
5. ↑  Pausanias, *Description of Greece* x. 9. ~ 4
6. ↑  Xenophon, *Hellenica* iii. 2. ~ 6
7. ↑  Xenophon, *Hellenica* vi. 5. ~ 33
Η **Αιμιλία Τσουλφά** (15 Μαΐου 1973) είναι Ελληνίδα αθλήτρια του Ιστιοπλοϊκού Ομίλου Πειραιώς, πρωταθλήτρια Ελλάδας στην ιστιοπλοΐα και **χρυσή Ολυμπιονίκης** το 2004 στους Ολυμπιακούς αγώνες της Αθήνας.

Βιογραφικά στοιχεία
-------------------

Γεννήθηκε στην Αθήνα. 

Είναι παντρεμένη και έχει τρεις κόρες. Υπηρετεί ως ταγματάρχης του Στρατού Ξηράς.

Αθλητική καριέρα
----------------

Το 1985 ξεκίνησε την ιστιοπλοΐα με σκάφη τύπου Όπτιμιστ και το 1987 μεταπήδησε στην κατηγορία 420. Από το 1994 αγωνίζεται στην κλάση 470. Έλαβε μέρος στους Ολυμπιακούς Αγώνες της Ατλάντας το 1996 και αυτή ήταν η πρώτη ελληνική συμμετοχή στις γυναίκες. 

Στους Ολυμπιακούς Αγώνες της Αθήνας το 2004 κέρδισε μαζί με τη ***Σοφία Μπεκατώρου*** το **χρυσό** μετάλλιο.

Απόσυρση
--------

Το 2006 απέκτησε μια κόρη και γι' αυτό το λόγο αποφάσισε να αποσυρθεί από την ιστιοπλοΐα και να μη συμμετάσχει στους Ολυμπιακούς Αγώνες του Πεκίνου για να μπορέσει να αφοσιωθεί στην οικογένειά της. Δεν αγωνίστηκε επίσημα από το 2006.

Επιστροφή στην ενεργό δράση
---------------------------

Το 2021 επέστρεψε ξανά στην ιστιοπλοΐα. 

Η «χρυσή» Ολυμπιονίκης της Αθήνας, αφού έγινε πρώτα μητέρα τριών παιδιών, αγωνίστηκε με παρτενέρ την Αριάδνη Σπανάκη και μαζί πήραν την πρόκριση για τους Ολυμπιακούς Αγώνες του Τόκιο, το Φεβρουάριο του 2021. Κέρδισαν την πρόκριση μετά από 11 συγκλονιστικές ιστιοδρομίες που διεξήχθησαν στη Βιλαμούρα της Πορτογαλίας.

Παραπομπές
----------

1. ↑
2. ↑
3. ↑
4. ↑

Εξωτερικοί σύνδεσμοι
--------------------

* Σπορ ιστορίες: Αιμιλία Τσουλφά - Σοφία Μπεκατώρου (Μέρος: 1) (Αρχείο ντοκιμαντέρ της ΕΡΤ)
* Σπορ ιστορίες: Αιμιλία Τσουλφά - Σοφία Μπεκατώρου (Μέρος: 2) (Αρχείο ντοκιμαντέρ της ΕΡΤ)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ολυμπιακοί Αγώνες 2004 - Έλληνες Ολυμπιονίκες |
| --- |
|  |
| Χρυσά Μετάλλια | 
* Θωμάς Μπίμης & Νίκος Συρανίδης
* Ηλίας Ηλιάδης
* Σοφία Μπεκατώρου & Αιμιλία Τσουλφά
* Δήμος Ταμπάκος
* Αθανασία Τσουμελέκα
* Φανή Χαλκιά
 |  |
|  |
| Ασημένια Μετάλλια | 
* Τασούλα Κελεσίδου
* Χρυσοπηγή Δεβετζή
* Νίκος Κακλαμανάκης
* Εθνική πόλο γυναικών
* Αλέξανδρος Νικολαΐδης
* Ελισάβετ Μυστακίδου
 |
|  |
| Χάλκινα Μετάλλια | 
* Βασίλης Πολύμερος & Νίκος Σκιαθίτης
* Πύρρος Δήμας
* Αρτιόμ Κιουρεγκιάν
* Μιρέλα Μανιάνι
 |

 |
Ο Ίππαλος αναφέρεται ονομαστικά στον Περίπλου της Ερυθράς Θαλάσσης ως ο πρώτος που ανακάλυψε την διαδρομή από την Ερυθρά θάλασσα προς την Ινδική χερσόνησο μέσω του Ινδικού ωκεανού
Ο **Ίππαλος ο Κυβερνήτης** ήταν αρχαίος Έλληνας θαλασσοπόρος, γεωγράφος, χαρτογράφος και μετεωρολόγος του 1ου π.Χ. αιώνα. Τον αναφέρουν οι Στράβων, Κλαύδιος Πτολεμαίος και Πλίνιος.

Επιγραφές του 78 π.Χ. που αναφέρουν τον Καλλίμαχο επιστράτηγο της Θηβαΐδας με τον ίδιο τίτλο και επί της Ερυθράς καθορίζουν και τους χρόνους που έδρασε ο Ίππαλος ως πολύ σημαντική προσωπικότητα στην εποχή του. Φαίνεται ότι είχε αναλάβει πολλά ταξίδια μεταξύ Αιγύπτου, Ερυθράς, Αραβίας και Ινδιών με πολύ ενδιαφέρουσες χαρτογραφήσεις, γεωγραφικές και μετεωρολογικές παρατηρήσεις ιδιαίτερα στον Ινδικό ωκεανό.

Είναι ο πρώτος που παρατήρησε και ανακάλυψε τη διεύθυνση των περιοδικών ανέμων του Ινδικού ωκεανού (των Μουσώνων) που πνέουν το μισό χρόνο με κατεύθυνση από ΝΔ. προς ΒΑ. και κατά το έτερο ήμισυ από ΒΑ. προς ΝΔ. Εξ αυτού του γεγονότος οι άνεμοι αυτοί και πρωτονομάσθηκαν «Ιππάλιοι άνεμοι». Επίσης σ΄ αυτόν οφείλεται το άνοιγμα (ξεκίνημα) νέας θαλάσσιας εμπορικής οδού Αιγύπτου-Ινδιών, από τις ακτές της Αραβίας απ΄ ευθείας Ινδία διότι είναι ο πρώτος που τόλμησε να πλεύσει ανοικτά τον ωκεανό στηριζόμενος στις παρατηρήσεις του, αντί να ακολουθήσει τη μέχρι τότε ακολουθούμενη Ακτοπλοΐα. Έτσι τα πλοία άρχισαν να ακολουθούν τη δική του και πρώτη ωκεανοπλοΐα ακολουθώντας τους Μουσώνες πλέοντα ταχύτερα και ασφαλέστερα.

Ο Πτολεμαίος αναφέρει ένα μεγάλο πέλαγος του Ινδικού ωκεανού ως Ιππάλιο πέλαγος.

Ο Ίππαλος επίσης χαρτογράφησε με σχετική ακρίβεια τις ακτές και τις θέσεις όλων των εμπορικών λιμένων της Ερυθράς, της εποχής του, και αναφέρεται ονομαστικά στον Περίπλου της Ερυθράς Θαλάσσης ως ο πρώτος που ανακάλυψε την διαδρομή από την Ερυθρά θάλασσα προς την Ινδική χερσόνησο μέσω του Ινδικού ωκεανού .

Παραπομπές
----------

1. ↑  «Περίπλους της Ερυθράς Θαλάσσης, §57».

Πηγές
-----

* Στράβων «Γεωγραφικά» Β΄ 118, ΙΖ΄ 798.
* Plinius: Naturalis historia VI 104, 172.
* Berger: Geschichte der wissenschaftlichen Erdkunde der Griechen – «Ερυθρά θάλασσα» VI
* Cary, M.- Warminghton, H.: The Ancient Explorers 1929.
* Fabricius: Der Periplus des Erythr. Meeres.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 85362810
* NKC: xx0009206

 |

 |
Το **αεροσκόπιο** είναι ειδική συσκευή μέτρησης ρύπων του ατμοσφαιρικού αέρα.

Η συσκευή στην πραγματικότητα είναι μία αεραντλία που διαθέτει ειδικά φίλτρα μέσα από τα οποία διοχετεύεται ρεύμα αέρος όπου τα διάφορα αιωρούμενα σωματίδια συγκρατούνται από αυτά, όπως π.χ. σκόνη και άλλα σωματίδια. Με την τεχνολογική εξέλιξη σύγχρονες τέτοιες συσκευές μπορούν και ανιχνεύουν βακτήρια, αιθάλη, ακόμα και ραδιενεργά στοιχεία. Η μέτρηση που γίνεται εκφράζεται κατ' όγκο.

Ετυμολογικά η ονομασία αυτή είναι σύνθετη από τις λέξεις *αήρ*, (αέρος) + *σκόπιο* (εκ του σκοπώ).

Πηγές
-----

* "Εγκυκλοπαίδεια Πάπυρος Larousse Britannica" τομ.3ος, σελ.142.
Η **Αεροπορική Βάση Κοτρωνίου ή Αεροδρόμιο Κοτρωνίου ή Ναυτικό Οχυρό Κοτρωνίου** (συντομογραφία ICAO: **LGKN**) είναι μικρό αεροδρόμιο που βρίσκεται βορειοδυτικά του Μαραθώνα, στον νομό Αττικής. Έχει έναν από τους μικρότερους διαδρόμους στον κόσμο. Και οι δύο διάδρομοι χρησιμοποιούνται κυρίως από ελικόπτερα, μιας και κανονικά το *Αεροδρόμιο Κοτρωνίου* είναι η Βάση Ελικοπτέρων του Πολεμικού Ναυτικού. Για τη διευκόλυνση προσγείωσης των ελικοπτέρων στο χώρο, στους διαδρόμους υπάρχουν σχηματισμένα σύμβολα ελικοδρομίου. Περιλαμβάνει 4 ελικοδρόμια τα οποία βρίσκονται πάνω στον διάδρομο, και 16 θέσεις στάθμευσης ελικοπτέρων.

Υποδομές
--------

Το αεροδρόμιο βρίσκεται σε υψόμετρο 217 μέτρα (713 πόδια) από το επίπεδο της θάλασσας. Διαθέτει δύο διαδρόμους προσγείωσης. Ο ένας έχει κατεύθυνση 03/21 και μήκος 307 μέτρα (1.005 πόδια). Ο άλλος έχει κατεύθυνση 12/30 και μήκος 590 μέτρα (1.938 πόδια).

Παραπομπές
----------

1. ↑  «SkyVector». Αρχειοθετήθηκε από το πρωτότυπο στις 10 Ιουνίου 2017. Ανακτήθηκε στις 13 Νοεμβρίου 2016.
2. ↑  «LGKN - Kotroni, GR - Airport - Great Circle Mapper». *www.gcmap.com*. Ανακτήθηκε στις 7 Μαρτίου 2016.

Πηγές
-----

* Αεροδρόμιο Κοτρωνίου @ OurAirports.com
Η περιοχή της Άπω Ανατολής στον παγκόσμιο χάρτη.
Η ονομασία **Άπω Ανατολή** (αγγλικά: Far East, προφέρεται: "Φαρ Ιστ") είναι γεωπολιτικός όρος με τον οποίον προσδιορίζεται η γεωγραφική περιοχή της ανατολικού τμήματος της Ασίας. Ο όρος αυτός περιλαμβάνει κυρίως τις χώρες, πρωτεύουσες και μεγάλες πόλεις, λιμένες, κόλπους, πορθμούς, νησιά, θάλασσες και αρχιπελάγη της εν λόγω περιοχής. Ειδικότερα στον όρο αυτόν περιλαμβάνονται οι χώρες: Βόρεια Κορέα και Νότια Κορέα, Κίνα (ανατολική κυρίως), Μογγολία και Ιαπωνία.

Πολλοί συμπεριλαμβάνουν στην περιοχή που χαρακτηρίζει ο όρος αυτός και τις χώρες της νοτιοανατολικής Ασίας όπως το Βιετνάμ, τις Φιλιππίνες, τη Σιγκαπούρη, την Ινδονησία, τη Μαλαισία και το Μαλαϊκό αρχιπέλαγος, τη Μιανμάρ (π. Μπούρμα), το Λάος, συμπεριλαμβάνοντας ακόμα και την Ινδία που σαφώς ανήκει στη νότια Ασία. Αντ΄ αυτού, προσδιορίζεται ορθότερα και σαφέστερα, η νοτιοανατολική Ασία ως γεωγραφικός όρος και ως τμήμα του γεωπολιτικού όρου της Άπω Ανατολής.

Δείτε επίσης
------------

* Μέση Ανατολή
* Εγγύς Ανατολή
* Λατινική Αμερική

Πηγές
-----

* Εγκυκλοπαίδεια Πάπυρος Larousse Britannica" τομ.10ος, σελ.268.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 164826341
* GND: 4016795-1
* NKC: ge128469

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
 |

 |
Ο **Midnight** (*πραγμ. αγγλικό όνομα John Patrick Jr. McDonald*) ήταν τραγουδιστής της χέβι μέταλ μουσικής σκηνής, γνωστός για τη συμμετοχή του στο συγκρότημα Crimson Glory.

Βιογραφία
---------

Ο Midnight γεννήθηκε στις 29 Απριλίου 1962 στις Ηνωμένες Πολιτείες.

Το 1982, έγινε μέλος των Pierced Arrow, οι οποίοι άλλαξαν το όνομα τους σε Beowulf και λίγο αργότερα σε Crimson Glory. Ο πρώτος τους δίσκος κυκλοφόρησε το 1986, για να ακολουθήσουν τα "*Transcendence*" και "*Strange and Beautiful*" πριν ο Midnight αποχωρήσει από το σχήμα. Τα άλμπουμ αυτά καθιέρωσαν το συγκρότημα ως ένα από τα σπουδαιότερα της progressive / power metal σκηνής.

Οι Crimson Glory διαλύθηκαν μερικούς μήνες αργότερα με κάποια μέλη τους να συνεχίζουν με τους Erotic Liquid Culture, ενώ ο Midnight έμεινε έξω από τα μουσικά δρώμενα κατά τη δεκαετία του '90. Το 2000 κυκλοφόρησε το ΕΡ "*Songs from the Attic*" μαζί με τον Μπόμπι Κόβακς, ενώ την επόμενη χρονιά ηχογράφησε το πρώτο του προσωπικό άλμπουμ με τίτλο "*M*", μία σπάνια πλέον κυκλοφορία αφού τυπώθηκαν μόλις 500 αντίτυπα τα οποία διανεμήθηκαν μέσω του προσωπικού του διαδικτυακού φόρουμ.

Στις 25 Απριλίου 2005, κυκλοφόρησε το άλμπουμ "*Sakada*" μέσω της "Black Lotus Records", ενώ την ίδια χρονιά επέστρεψε στους Crimson Glory. Το συγκρότημα περιόδευσε σε Ευρώπη και Αμερική, ξεκινώντας τις ηχογραφήσεις για ένα νέο στούντιο δίσκο, ο οποίος θα έφερε τον τίτλο "*Divine Chaos*", αλλά στις αρχές του 2007 ο Midnight απολύθηκε λόγω προβλημάτων στην συμπεριφορά του.

Ακολούθησε άλλο ένα περιορισμένης κυκλοφορίας άλμπουμ με τίτλο "*All Souls Midnight*". Στις 8 Ιουλίου 2009, ο Midnight πέθανε λόγω στομαχικού ανευρύσματος.

Δισκογραφία
-----------

|  |  |
| --- | --- |
| με τους Crimson Glory
* *Crimson Glory* (1986)
* *Transcendence* (1988)
* *Strange and Beautiful* (1991)
 | Προσωπικοί δίσκοι
* *Songs from the Attic* (2000)
* *M* (2001)
* *Sakada* (2005)
* *All Souls Midnight* (2008)
 |

Παραπομπές
----------

1. 1 2  *Encyclopaedia Metallum*. 30660. Ανακτήθηκε στις 9  Οκτωβρίου 2017.

Πηγές
-----

* Midnight biography
* All Soul's Midnight Discography
* Midnight - Encyclopaedia Metallum: The Metal Archives
* [Midnight | Music Biography, Streaming Radio and Discography - AllMusic Allmusic]
* Former CRIMSON GLORY Singer MIDNIGHT Dead At 47

Εξωτερικοί σύνδεσμοι
--------------------

* All Soul's Midnight - Tribute To The Legend Of Crimson Glory

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Crimson Glory |
| --- |
|  |
| 
* **Τζον Ντρένινγκ**
* **Τζεφ Λορντς**
* **Μπεν Τζάκσον**
* **Ντέινα Μπαρνέλ**

* Midnight
* Ρέιβι Τζακότια
* Γουέιντ Μπλακ
* Στηβ Γουόχολζ
* Τοντ Λα Τορ
 |
|  |
| Ηχογραφήσεις σε στούντιο | 
* *Crimson Glory* (1986)
* *Transcendence* (1988)
* *Strange and Beautiful* (1991)
* *Astronomica* (1999)
 |
|  |
| Συλλογές | 
*In Dark Places... 1986 - 2000* (2010) |
|  |
| Σχετικά άρθρα | 
* Queensrÿche
* Rockwave Festival
 |

 |
Νότιος αιθιοπικός λύκος (*C. s. citernii*), Οροπέδιο Σανέττι
Ο **αιθιοπικός λύκος** (*Canis simensis*), επίσης γνωστός και ως **αβησσυνιακός λύκος**, είναι κυνίδης που προέρχεται από τα Αιθιοπικά Υψίπεδα. Είναι παρόμοιος με το κογιότ σε μέγεθος και σωματική κατασκευή, και διακρίνεται από το μακρύ και στενό κρανίο του και την κόκκινη και λευκή του γούνα. Σε αντίθεση με τους περισσότερους μεγάλους κυνίδες, οι οποίοι είναι πολυπληθείς και δεν περιορίζονται στο τι θα φάνε, ο αιθιοπικός λύκος περιορίζεται εξαιρετικά στο να τρώει αφροαλπικά τρωκτικά με πολύ συγκεκριμένες απαιτήσεις ενδιαιτημάτων. Είναι ένας από τους σπανιότερους κυνίδες του κόσμου και από τα πιο απειλούμενα με εξαφάνιση σαρκοφάγα της Αφρικής.

Η τρέχουσα περιοχή των ειδών περιορίζεται σε επτά απομονωμένες οροσειρές σε υψόμετρα 3.000-4.500 μ. με τον συνολικό πληθυσμό ενηλίκων να εκτιμάται σε 360-440 αιθιοπικούς λύκους το 2011, περισσότεροι από τους μισούς στα όρη Μπέιλ.

Ο Αιθιοπικός λύκος αναγράφεται ως απειλούμενος από την IUCN, λόγω του μικρού του αριθμού και της κατακερματισμένης περιοχής. Οι απειλές περιλαμβάνουν την αύξηση πίεσης από την επέκταση των ανθρώπινων πληθυσμών, με αποτέλεσμα την υποβάθμιση των ενδιαιτημάτων μέσω της υπερβόσκησης, και τη μετάδοση ασθενειών και τη διασταύρωση από ελεύθερα σκυλιά. Η διατήρησή του διευθύνεται από το Πρόγραμμα Διατήρησης του Αιθιοπικού Λύκου του Πανεπιστημίου της Οξφόρδης, το οποίο επιδιώκει να προστατεύσει τους λύκους μέσω προγραμμάτων εμβολιασμού και κοινοτικής προσέγγισης.

Παραπομπές
----------

1. ↑  Sillero-Zubiri, C.; Gottelli, D. (1994). «Canis simensis». *Mammalian Species* **385**: 1–6. Αρχειοθετήθηκε από το πρωτότυπο στις 2015-09-24.. Ανακτήθηκε στις 2011-09-22.
2. ↑  «AWF, "Africa's most endangered carnivore"».
*Σίριν (αριστερά) και Αλκονόστ (δεξιά), πτηνά της Θλίψης και της Χαράς.***Αλκονόστ** ήταν το όνομα ενός πλάσματος του παραδείσου στη Σλαβική μυθολογία, που είχε σώμα πουλιού και γυναικείο πρόσωπο. Το όνομά του προέρχεται από την Αλκυόνη στην ελληνική μυθολογία, την οποία οι θεοί μεταμόρφωσαν στο ομώνυμο πτηνό.

Έτσι κι η Αλκονόστ γεννάει τα αυγά της δίπλα στις ακτές της θάλασσας. Για εφτά περίπου ημέρες η θάλασσα είναι γαλήνια και στο τέλος της επώασης των αυγών, ξεσπά καταιγίδα. Η Αλκονόστ ζει στον παράδεισο, αλλά έρχεται στον κόσμο των ανθρώπων σαν αγγελιαφόρος. Η φωνή της είναι τόσο γλυκιά που όποιος την ακούει ξεχνάει τα πάντα. 

Σε αντίθεση με τη Σίριν, δεν είναι κακιά, αλλά είναι σύμβολο της αυγής και της ευτυχίας.

Εξωτερικοί σύνδεσμοι
--------------------

* Encyclopedia Mythica

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σλαβική μυθολογία |
| --- |
|  |
| Κύριες θεότητες | 
* Βέλες
* Γιαρίλο
* Μοράνα
* Νταζβόγ
* Περούν
* Ράντεγκαστ
* Σβάντεβιτ
* Σβαρόγ ή Σβάροζιτς
* Τρίγκλαβ
 |  |
|  |
| Μυθικές φιγούρες | 
* Κοσέι
* Λιμπούσε
* Μπάμπα Γιαγκά
* Ζόρια
 |
|  |
| Πλάσματα | 
* Αλκονόστ
* Γκαμαγιούν
* Ρουσάλκα
* Σίριν
* Σισίγκα
 |

 |
Η **αιθαλομίχλη** είναι μια μορφή ατμοσφαιρικής ρύπανσης η οποία προκαλείται από την καύση στερεών καυσίμων, κυρίως ξύλου και κάρβουνου. Αποτελείται από σωματίδια αιθάλης (κοινώς: καπνιάς), από τα οποία παίρνει και το όνομά της, καθώς και από το δηλητηριώδες αέριο διοξείδιο του θείου.

Η αιθαλομίχλη είναι διαφορετική μορφή ρύπανσης από ότι το φωτοχημικό νέφος, το οποίο έχει αιτίες την ρύπανση από τις μηχανές εσωτερικής καύσης των τροχοφόρων οχημάτων και τις βιομηχανικές εκπομπές. Αν και στην σύγχρονη εποχή η ατμοσφαιρική ρύπανση εντός μεγαλουπόλεων είναι κυρίως το φωτοχημικό νέφος, σε περιοχές όπου γίνεται ακόμα καύση κάρβουνου και άλλων στερεών καυσίμων, η κύρια μορφή ρύπανσης είναι η αιθαλομίχλη. Παράδειγμα η φθινωπορινή αιθαλομίχλη του 2013 στο Χαρμπίν της Κίνας, η οποία είχε ως αποτέλεσμα το κλείσιμο δρόμων, σχολείων και του τοπικού αεροδρομίου.
Ο **Όσκαρ Βιζάρι** (γεννημένος στις 23 Φεβρουαρίου 1970) είναι Αργεντινός, με ιταλική υπηκοότητα παλαίμαχος διεθνής πετοσφαιριστής. Έχει ύψος 195εκ και αγωνιζόταν στη θέση του ακραίου.

Καριέρα
-------

Ο Όσκαρ Βιζάρι υπέγραψε το πρώτο του επαγγελματικό συμβόλαιο με την Μπάνκο Ντε Κόρδοβα, ομάδα της πατρίδας του, στην οποία παρέμεινε μέχρι το 1990.

Το 1990 λοιπόν, αποφάσισε να αφήσει την Αργεντινή και να ταξιδέψει στην Ιταλία για λογαριασμό της Μπρέσια, στην οποία παρέμεινε για δύο χρόνια.

Το καλοκαίρι του 1992 μετεγγράφη στην επίσης ιταλική Ματσεράτα, στην οποία παρέμεινε για έξι χρόνια, μέχρι που το 1998 μεταπήδησε στην Κατάνια. Την αγωνιστική περίοδο 1999-00 αγωνίστηκε με τα χρώματα της Ροβέρε Καριφάνο, ενώ επόμενος σταθμός στην καριέρα του αποτέλεσε η Έσσε Λορέτο.

Το 2003 άφησε την Ιταλία και ταξίδεψε στην Ελλάδα για λογαριασμό της ΑΕΚ, ωστόσο ένα χρόνο αργότερα μεταπήδησε στον Ολυμπιακό Πειραιώς. Οι συνεχόμενοι τραυματισμοί που είχε κατά τη διάρκεια της παρουσίας του στον Ολυμπιακό τον οδήγησαν στο να τερματίσει την επαγγελματική του καριέρα λίγο καιρό αργότερα.

Διεθνείς συμμετοχές
-------------------

Αν και Αργεντίνος, ο Βιζάρι απέκτησε την ιταλική υπηκοότητα και αγωνίστηκε με την εθνική ομάδα πετοσφαίρισης της Ιταλίας, με την οποία πραγματοποίησε δεκάδες συμμετοχές.

Πηγές
-----

* Το βιογραφικό του Όσκαρ Βιζάρι
Το **αλφάβητο Μπασκίρ** είναι το αλφάβητο της Μπασκιρικής γλώσσας. Μιλιέται κυρίως στη Ρωσία, στη περιοχή του Μπασκορτοστάν.

Σημερινή αλφαβητική σειρά
-------------------------

Το σημερινό αλφάβητο Μπασκίρ χρησιμοποιείται από τη δεκαετία του 1940. Περιέχει 42 γράμματα και εννέα από αυτά, τα Ә ә, Ө ө, Ү ү, Ғ ғ, Ҡ ҡ, Ң ң, Ҙ ҙ, Ҫ ҫ, Һ һ δεν περιλαμβάνονται στο ρωσικό αλφάβητο.

Νωρίτερα, μέχρι το 1928 η γλώσσα γραφόταν σε μια παραλλαγή του αραβικού αλφαβήτου. Από το 1928 το Γιαναλίφ ήταν το επίσημο αλφάβητο για τη μπασκιρική γλώσσα. Τον Αύγουστο του 1938 ξεκίνησε η διαδικασία αλλαγής του αλφαβήτου στο Κυριλλικό.

### Κυριλλικό αλφάβητο

Η πρώτη χρήση του κυριλλικού αλφαβήτου για τα Μπασκιρικά ξεκίνησε το 1892 στο κυβερνείο Αρινμπούρκ, με αλφάβητο βασισμένο στο ρωσικό. Το 1898 κυκλοφόρησε η δεύτερη έκδοση. Το 1907 εκδόθηκε αλφαβητάριο για τη μπασκιρική γλώσσα.

Συγκριτικός πίνακας
-------------------

| Κυριλλικό*(από το 1940)* | Αραβικό αλφάβητο*(έως το 1928)* | Λατινικό*(1928-1940)* |
| --- | --- | --- |
| А а | ا | A a |
| Б б | ب | B ʙ |
| В в | و,ۋ | V v |
| Г г | ﮒ | G g |
| Ғ ғ | غ,ع | Ƣ ƣ |
| Д д | ﺩ | D d |
| Ҙ ҙ | ظ,ض,ذ | Đ đ |
| Е е | ي | E e |
| Ё ё | - | - |
| Ж ж | ج,ژ | Ƶ ƶ |
| - | - | Ç ç |
| З з | ﺯ | Z z |
| И и | ي | I i |
| Й й | ي | J j |
| К к | ك | K k |
| Ҡ ҡ | ق | Q q |
| Л л | ل | L l |
| М м | م | M m |
| Н н | ن | N n |
| Ң ң | ڭ | N̡ n̡ |
| О о | ۇ | O o |
| Ө ө | ۇ | Ɵ ɵ |
| П п | ﭗ | P p |
| Р р | ﺭ | R r |
| С с | ص,ﺱ | S s |
| Ҫ ҫ | ث | Ѣ ѣ |
| Т т | ط,ﺖ | T t |
| У у | و | U u |
| Ү ү | و | Y y |
| Ф ф | ف | F f |
| Х х | خ,ﺡ | X x |
| Һ һ | ه | H h |
| Ц ц | - | - |
| Ч ч | چ | C c |
| Ш ш | ش | Ş ş |
| Щ щ | - | - |
| Ъ ъ | - | - |
| Ы ы | ئ | Ь ь |
| - | - | ьj |
| Ь ь | - | ’ |
| Э э | ئ | E e |
| Ә ә | ه | Ə ə |
| Ю ю | - | - |
| Я я | - | - |

Παραπομπές
----------

1. ↑  Башҡорт әҙәби теленең алфавите hәм орфографияhы. Өфө, 1940
2. ↑  «90 лет назад башкирская письменность перешла с арабского на латинский алфавит». rb7.ru сайтында мәҡәлә
3. ↑  Ғәли Ишбулатов. «Ғәрәп яҙмаһын өйрәнеүселәргә әлифба». — 2-се баҫ. — Өфө: Башҡортостан китап нәшриәте, 1988й. — 64 бит.
Η Αλφάμα
Η **Αλφάμα** είναι η πιο παλιά συνοικία της Λισαβόνας. 

Βρίσκεται στην πλαγιά ανάμεσα στο Κάστρο του Αγίου Γεωργίου (Castelo de São Jorge) και στον ποταμό Τάγο. Είναι η παλιά αραβική συνοικία της πορτογαλικής πρωτεύουσας και το όνομά της προέρχεται από το αραβικό *Al-hamma*, (*الحمّة*) που σημαίνει θερμές πηγές ή λουτρά.

Αποτελείται από τις ενορίες São Miguel, Santo Estêvão και São Vicente de Fora και τμήμα των δρόμων Rua do Barão και Rua São João da Praça. Ο Rua do Barão πήρε αυτό το όνομα καθώς ο João Fernandes da Silveira, πρώτος βαρώνος του Alvito και υπουργός των Βασιλιάδων της Πορτογαλίας, Αλφόνσο Ε΄ της Πορτογαλίας (Dom Afonso V) και Ιωάννη Β΄ της Πορτογαλίας (Dom João II), έζησε εκεί.

Κατά τα χρόνια της κυριαρχίας των Μαυριτανών στο μεγαλύτερο τμήμα της Ιβηρικής Χερσονήσου (και στην Λισαβόνα) (8ος αιώνας μ. Χ.), η Αλφάμα ήταν ολόκληρη η πόλη. Αργότερα επεκτάθηκε προς τα δυτικά, στη συνοικία Μπάιξα, που σήμερα είναι το κέντρο της πορτογαλικής πρωτεύουσας. Ο μεγάλος σεισμός της Λισαβόνας το 1755 δεν προκάλεσε ζημιές στην Αλφάμα, που παρέμεινε ένας γραφικός λαβύρινθος με στενούς δρόμους και μικρά οικοδομικά τετράγωνα. 

Ένα στενό στην Αλφάμα
Στην Αλφάμα βρίσκονται ο Καθεδρικός Ναός της Λισαβόνας, που είναι η παλαιότερη εκκλησία της πορτογαλικής πρωτεύουσας, το Μοναστήρι της Χάριτος (Convento da Graça), το Μοναστήρι του Αγίου Βικεντίου (Monastery of São Vicente de Fora), όπου είναι θαμμένοι οι βασιλιάδες του Οίκου Braganza (Dinastia de Bragança), και η μπαρόκ εκκλησία της Σάντα Ενγκράσια, του 17ου αιώνα, η οποία έχει μετατραπεί στο Εθνικό Πάνθεον(Panteão Nacional). Εκεί είναι θαμμένοι Προέδοι της Πορτογαλικής Δημοκρατίας, μερικοί από τους πιο σημαντικούς Πορτογάλους συγγραφείς κ.α. Πάνω από την Αλφάμα δεσπόζει το Κάστρο του Αγίου Γεωργίου (Castle of São Jorge), το οποίο υπήρξε για πολλά χρόνια βασιλική κατοικία.

Στην Αλφάμα υπάρχουν πολλά εστιατόρια στα οποία μπορεί κανείς να ακούσει φάντος. 

* Ο Καθεδρικός Ναός της ΛισαβόναςΟ Καθεδρικός Ναός της Λισαβόνας
* Ο Ναός του Αγίου Βικεντίου (ο τρούλος ανήκει στο Πάνθεον)Ο Ναός του Αγίου Βικεντίου (ο τρούλος ανήκει στο Πάνθεον)
* Ο Ναός της Santa Engrácia -Το Εθνικό ΠάνθεονΟ Ναός της Santa Engrácia -Το Εθνικό Πάνθεον

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140889299
* LCCN: n96107150
* GND: 4278541-8

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Alfama  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **ανάγλυφο των σφαιρέων** που φιλοξενείται στο Αρχαιολογικό Μουσείο Σπάρτης είναι αρχαιολογικό εύρημα από την Σπάρτη που σχετίζεται με τους αγώνες σφαιροβολίας στην αρχαία Σπάρτη.

Ιστορικό της εύρεσης
--------------------

Η στήλη βρέθηκε εντοιχισμένη σε ιδιωτική οικία στη Σπάρτη και παραδόθηκε στο μουσείο στις 23 Μαρτίου (5 Απριλίου με το νέο ημερολόγιο) του 1906.

Περιγραφή
---------

Είναι από μάρμαρο τοπικής παραγωγής. Έχει μορφή ναΐσκου με αέτωμα και επιστύλια. Είναι σπασμένο το κάτω άκρο και λείπουν μικρά κομμάτια στην κορυφή και στην επάνω δεξιά γωνία. Στο αέτωμα του ναΐσκου εικονίζεται ένα στρογγυλό αντικείμενο, που ερμηνεύεται ως σφαίρα αγωνίσματος (μπάλα παιχνιδιού}. Στο κεντρικό τμήμα του ναΐσκου εικονίζονται δύο Διόσκουροι συμμετρικά ιστάμενοι που αντικρίζουν ο ένας τον άλλο. Φορούν πίλο και κρατούν μακρύ δόρυ. Η χλαμύδα είναι περασμένη πίσω από την πλάτη και από του πήχεις, ενώ κρέμεται ως τα πόδια. Η κόμη είναι μακρυά και κυματιστή. Ανάμεσα στους Διόσκουρους εικονίζεται ένας αμφορέας.

Το ανάγλυφο φέρει την επιγραφή: «*ΕΠΙ ΠΑΤΡΟΝΟΜΟΥ ΜΝΑΣΩΝΟΣ ΣΦΑΙΡΕΙ[Σ] ΠΙΤΑΝΑΤΩΝ ΟΙ ΝΕΙΚΑΣΑΝΤΕΣ ΤΑΣ ΩΒΑΣ ΩΝ ΠΡΕΣΒΥΣ ΑΛΕΞΑΣ ΧΡΥΣΕΡΩΤΟΣ - - ΟΔΑΜΙΔΑΣ ΓΟΡΓΙ[ΠΠΟΥ]]*»

Ιστορική τοποθέτηση
-------------------

Οι «*σφαιρείς*» ήταν αγωνιστές της σφαιροβολίας. Από τον πίλο που φορούν οι Διόσκουροι συμπεραίνουμε ότι το έργο χρονολογείται σε μια ευρεία εποχή από τέλη του 5ου αιώνα π.Χ. μέχρι και τον 1ο αι. μ.Χ. Ο Μνάσων αναφέρεται ως επώνυμος πατρόνομος, δεν έχουμε όμως την εξακριβωμένη χρονολογία της θητείας του. Ίσως ο Μνάσων να ταυτίζεται με κάποιον Μνάσωνα που αναφέρει ο Φιλοκλής στις αρχές με μέσα του 2ου αιώνα.

Παραπομπές
----------

1. ↑  Corpus Inscriptionum Graecarum αρ. 1241)

Πηγές
-----

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* British School at Athens, επιμ. (1906). *The annual of the British school at Athens*. London. σελίδες 213-217. Ανακτήθηκε στις 14 Φεβρουαρίου 2012.
Το **αλφάβητο Φαγιούμ** είναι αρχαίο ελληνικό αλφάβητο χαραγμένο κατ' επανάληψη σε τέσσερις πλάκες χαλκού, οι οποίες πιστεύεται ότι προέρχονται από το Φαγιούμ της Αιγύπτου. Ήταν η άσκηση ενός μαθητού στη γραφή. Μπορεί να διατηρεί την αρχαιότερη μορφή του ελληνικού αλφαβήτου. Είναι το μόνο γνωστό ελληνικό αλφάβητο που τελειώνει στο γράμμα ταυ (Τ) όπως και στο προγονικό Φοινικικό αλφάβητο, σε αντίθεση τα υπόλοιπα ελληνικά αλφάβητα τα οποία προσθέτουν τουλάχιστον το μη-φοινικικό ύψιλον (Υ).

Δείτε επίσης
------------

* Ιστορία του ελληνικού αλφαβήτου
* Οινοχόη του Διπύλου

Παραπομπές
----------

1. ↑  Woodard, Roger D. (2008). *The Ancient Languages of Europe*Απαιτείται δωρεάν εγγραφή. Cambridge: Cambridge University Press. σελίδες 56–57. ISBN 978-0-521-68495-8.

Εξωτερικοί σύνδεσμοι
--------------------

* The Schøyen Collection (MS 108 The Earliest Greek Alphabet) εικόνα των δύο χάλκινων πινακίδων με το αλφάβητο, με επεξηγήσεις
Το **head** είναι πρόγραμμα των λειτουργικών συστημάτων που βασίζονται στο Unix και χρησιμοποιείται για την εμφάνιση των πρώτων γραμμών ενός αρχείου κειμένου ή δεδομένων μέσα από μια ανακατεύθυνση (pipe). Η σύνταξη της εντολής είναι:

```
head [επιλογές] <όνομα_αρχείου>
```

Η προκαθορισμένη συμπεριφορά του head είναι να τυπώσει τις πρώτες 10 γραμμές της εισόδου του στην πρότυπη έξοδο (standard output). Ο αριθμός των γραμμών που τυπώνονται μπορεί να αλλάξει με μια επιλογή της γραμμής εντολών. Το παρακάτω παράδειγμα εμφανίζει τις πρώτες 20 γραμμές από το *όνομα\_αρχείου*:

```
head -n 20 *όνομα\_αρχείου*
```

Η επόμενη εντολή εμφανίζει τις πρώτες 5 γραμμές όλων των αρχείων, των οποίων το όνομα αρχίζει από *foo*:

```
head -n 5 *foo\**
```

Κάποιες εκδόσεις της εντολής παραλείπουν το n και επιτρέπουν επιλογές όπως η -5.

Άλλες επιλογές
--------------

```
-c <αριθμός x από bytes> Αντιγράφει τα πρώτα x bytes.
```

Αντικατάσταση από τη sed
------------------------

Πολλές αρχικές εκδόσεις του Unix δεν είχαν την εντολή και στην τεκμηρίωσή λογισμικού ή σε βιβλία, γινόταν χρήση της sed:

```
sed 5q *foo*
```

Η παραπάνω εντολή εμφανίζει (έμμεσα) όλες τις γραμμές, αλλά τερματίζει όταν περάσει την πέμπτη γραμμή.

Δείτε επίσης
------------

* Κατάλογος βοηθημάτων του Unix
* tail
* dd

Εξωτερικοί σύνδεσμοι
--------------------

* Σελίδα man για τη head από τα coreutils του GNU.
* Τεκμηρίωση του FreeBSD για τη head

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προγράμματα γραμμής εντολών και ενσωματωμένα του Unix και (άλλα) |
| --- |
|  |
| Σύστημα αρχείων | 
* cat
* cd
* chmod
* chown
* chgrp
* cksum
* cmp
* cp
* du
* df
* file
* fsck
* fuser
* ln
* ls
* lsattr
* lsof
* mkdir
* mount
* mv
* pwd
* rm
* rmdir
* split
* touch
 |
|  |
| Διεργασίες | 
* at
* bg
* chroot

cron
exit
fg
kill
killall
nice
pgrep
pidof
pkill
ps
pstree
sleep
time
top
wait
watch |
|  |
| Περιβάλλον χρήστη | 
* env
* finger
* id
* logname
* mesg
* passwd
* su
* sudo
* uname
* uptime
* w
* wall
* who
* whoami
* write
 |
|  |
| Επεξεργασία κειμένου | 
* awk
* comm
* cut
* ed
* ex
* fmt
* head
* iconv
* join
* less
* more
* paste
* sed
* sort
* tac
* tail
* tr
* uniq
* wc
* xargs
 |
|  |
| Προγραμματισμός Κελύφους | 
* .
* alias
* basename
* dirname
* echo
* expr
* false
* printf
* test
* true
* unset
 |
|  |
| Δικτύωση | 
* inetd
* netstat
* nslookup
* ping
* rlogin
* nc
* traceroute
 |
|  |
| Αναζήτηση | 
* find
* grep
* strings
 |
|  |
| Διάφορα | 
* apropos
* bc
* cal
* clear
* date
* dd
* lp
* man
* nl
* size
* tee
* yes
 |
|  |
| 
Κατηγορία **Κατηγορία** |

 |
Ο **Όσκαρ Μπέρχερ** (*Óscar José Rafael Berger Perdomo*, ορθή προφορά στα ισπανικά: ['oskaɾ xo'se rafa'el beɾ'ʃe peɾ'domo]; 11 Αυγούστου 1946-) είναι πολιτικός από τη Γουατεμάλα, ο οποίος υπηρέτησε ως πρόεδρος της χώρας από το 2004 ως το 2008.

Βιογραφία
---------

### Σπουδές, οικογένεια και καταγωγή

Γεννημένος το 1946 και από οικογένεια ανώτερης τάξης, έχει ρίζες από το Βέλγιο. Σπούδασε νομικά στο ιδιωτικό ιησουιτικό Πανεπιστήμιο Ραφαέλ Λαντίβαρ και παντρεύτηκε το 1967 με την Γουέντι Γουίντμαν και απέκτησαν έναν γιο και ένα εγγόνι.

### Πολιτική σταδιοδρομία και πορεία προς την προεδρία

Το 1991-99 διετέλεσε δήμαρχος της Πόλης της Γουατεμάλας. Ήταν υποψήφιος πρόεδρος στις γενικές εκλογές που διεξήχθησαν το 2003, με τον Μεγάλο Εθνικό Συνασπισμό, λαμβάνοντας 34% των ψήφων έναντι 26% για τον Άλβαρο Κολόμ της Εθνικής Ενώσεως για την Ελπίδα και λιγότερο για τον πρώην πρόεδρο, Εφραΐν Ρίος Μοντ, του Δημοκρατικού Μετώπου της Γουατεμάλας (19%).

### Εκλογή στην προεδρία

Εξελέγη πρόεδρος στις 28 Δεκεμβρίου 2003, με ποσοστό 54% των ψήφων και ορκίστηκε στις 14 Ιανουαρίου 2004. Τον διαδέχθηκε στην προεδρία ο Άλβαρο Κολόμ, το 2008.

Αρνητικά
--------

Όταν πέρασε από τη χώρα ο Κυκλώνας Σταν το 2005 που είχε ως αποτέλεσμα να πεθάνουν 1000 άτομα στη Γουατεμάλα, δήλωσε "Δεν είναι και τόσο κακό, οι φτωχοί είναι συνηθισμένοι σε τέτοια ζωή".

Εξωτερικοί σύνδεσμοι
--------------------

* Αφιέρωμα στο Alertnet
* Αφιέρωμα στο BBC

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. berger-oscar.
2. ↑  *Roglo*. p=oscar;n=berger;oc=1.
3. ↑  (Γερμανικά) *Munzinger Personen*. 00000024794. Ανακτήθηκε στις 9  Οκτωβρίου 2017.
4. ↑  BOE-A-2007-6291.
5. ↑  Óscar Berger Perdomo Αρχειοθετήθηκε 2015-02-26 στο Wayback Machine. Centro De Estudios Internacionales De Barcelona. (accessed 20 Ιανουαρίου 2010)
6. ↑  Óscar Berger Perdomo Αρχειοθετήθηκε 2015-02-26 στο Wayback Machine. Centro De Estudios Internacionales De Barcelona. (accessed 20 Ιανουαρίου 2010)
7. ↑  Guatemala general beaten in poll[*νεκρός σύνδεσμος*], BBC coverage. (accessed 20 Ιανουαρίου 2010)
8. ↑  Orlandi, Lorraine. Businessman says beats ex-dictator in Guatemala vote, Alertnet.com (accessed 20 Ιανουαρίου 2010)
9. ↑  Le Monde, 17 Ιουνίου 2010
10. ↑   Prensa Libre, 1η Νοεμβρίου 2005.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 28225411
* LCCN: no2007100774
* ISNI: 0000 0001 1048 3278
* GND: 132240815

 |

 |
Με τον όρο **αλφαβητική αρχή** εννοείται η γνώση για τη λειτουργία και τη δομή των αλφαβητικών συστημάτων.Η ανακάλυψη της αλφαβητικής αρχής συνδέεται με την κατανόηση ότι τα γράμματα που χρησιμοποιούνται στον γραπτό λόγο έχουν την ίδια αξία με τους ήχους που χρησιμοποιούνται στον προφορικό λόγο και ότι η χρήση αυτών των αντιστοιχιών μπορεί να οδηγήσει στην αναγνώριση των λέξεων.Η συζήτηση σχετικά με την αλφαβητική αρχή σχετίζεται με τη διδακτική προσέγγιση που χρησιμοποιείται στην πρώτη σχολική εκπαίδευση, δεδομένου ότι υπάρχουν προσεγγίσεις που υποστηρίζουν πως η αλφαβητική αρχή πρέπει να είναι πρωτεύων στόχος για τα παιδιά της ηλικίας αυτής.Η ανακάλυψη της αλφαβητικής αρχής αποτελεί καθοριστικό παράγοντα για την αποκωδικοποίηση και την ανακωδικοποίηση των λέξεων, καθώς η αποκωδικοποίηση θεωρείται αποτέλεσμα ή προϊόν της κατανόησης της αλφαβητικής αρχής, η οποία με τη σειρά της δρα υποστηρικτικά στην ανάπτυξη του γραμματισμού.

Τις τελευταίες δεκαετίες έχει επιχειρηθεί μέσα από αρκετές έρευνες να διευκρινιστούν οι αρχικές ικανότητες που βοηθούν στην ανακάλυψη της αλφαβητικής αρχής και επιτρέπουν τη μετάβαση στην ικανότητα αναγνώρισης και γραφής λέξεων και σε υψηλότερου επιπέδου διαδικασίες που σχετίζονται με την κατανόηση και την παραγωγή κειμένων.Η γνώση των γραμμάτων και οι αρχικές προσπάθειες γραφής των παιδιών είναι δύο από τις αρχικές ικανότητες που έχουν μελετηθεί.Η χρήση ευχάριστων και πλήρους νοήματος υλικών-κειμένων σε συνδυασμό με δραστηριότητες που ενισχύουν τη γνώση των γραμμάτων, τις αντιστοιχίες ανάμεσα στα γραφήματα και τα φωνήματα και την ανάγνωση και τη γραφή κειμένων φαίνεται πως βοηθούν τα παιδιά στην αναγνώριση της δομής των αλφαβητικών συστημάτων.

Παραπομπές
----------

1. ↑  Αϊδίνης Αθανάσιος (2012). *Γραμματισμός στην πρώτη σχολική ηλικία: μια ψυχογλωσσολογική προσέγγιση*. Gutenberg. σελίδες 128, 131–132. ISBN 978-960-01-1533-8.